open-index/open-wikipedia-markdown huggingface dataset:
Wylietranslitterasjon

**Wylie-translittasjon** er en metode for å transkribere tibetansk skrift med bokstavene i det latinske skriftsystemet (a-z). Metoden har fått navn etter Turrell V. Wylie, som presenterte systemet i  tidsskriftet *[[Harvard Journal of Asiatic Studies]]* i 1959. Etter det har Wylie-systemet vært standardtranslitterasjon for tibetansk i akademiske kretser, særlig i USA. Systemet er toveis, dvs. det er mulig å på en entydig måte å gå fra tibetansk skrift til Wylietranslitterasjon og tilbake igjen.

Ethvert system for romanisering av tibetansk utfordres av et dilemma: Skal systemet prøve å gjengi nøyaktig lydene i talespråket, eller skal det følge tibetansk stavemåte? Problemet skyldes at tibetansk rettskrivning har ligget fast siden det 11. århundre, mens uttalen har fortsatt å utvikle seg. Eldre romaniseringssystemer har forsøkt å balansere disse standpunktene som dermed forholder seg til historiske punkter som ligger tusen år fra hverandre, og har ikke kunnet innfri fullt ut hverken det ene eller det andre. Men Wylie nøyer seg med å romanisere presist det tibetanske skriftspråk. Dette gjør systemet til det mest foretrukne for akademiske og historiske studier. Systemet tar ikke sikte på å gjengi korrekt uttale av tibetanske ord. 

## Konsonanter

Etter Wylie-translittereringen blir de tibetanske konsonantene representert på denne måten:  

Den siste bokstaven i det tibetanske alfabetet, «nullkonsonanten», blir ikke translitterert, i og med at den bare opptrer i vokalinitiale stavinger og dermed kan rekonstrueres.

## Vokaler

De fire vokaltegnene blir representert på denne måten:

Hvis en staving ikke har vokaltegn, blir bokstaven *a* lagt til, for å vise den inherente vokalen *a*. (t.d. ཨ་ = a).

For å vise rotbokstaven. Etter denne rotbokstaven er det mulig å slå opp ord i ordbøker.

## Store bokstaver
I tidligere translitterasjonssystem for tibetansk ble det brukt store bokstaver, for å vise hva som er rotbokstav. Med disse rotbokstavene var det mulig å slå opp ord i ordbøker. Metoden ble likevel ikke brukt konsekvent, og derfor innførte Wylie en praksis med å skrive første bokstav i et ord som stor bokstav. 

## Se også
*Tibetansk skrift
*Tibetansk pinyin

## Eksterne lenker
* Staatsbibliothek Berlin – ''A standard system of Tibetan transcription''
* Wylie, Turrell (1959). A Standard System of Tibetan Transcription. ''Harvard Journal of Asiatic Studies'', p. 261-267
* Wylie-Tabelle, Nitartha International
* THDL Extended Wylie Transliteration Scheme
* Online-Transliterator (erzeugt Graphik aus Wylie oder  ACIP -Transliteration)
Tibetansk skrift

**Tibetansk skrift** er en abugida som hører til de nordindiske skriftsystemene. Den tibetanske skriften blir brukt i  Tibet og i Bhutan. Det er denne skriften de helige tekstene til de tibetanske munkene er skrevet i. Som for alle indiske skriftsystem har hver staving en inherent vokal «a» (*ka, kha, ga* ...), som via diakritiske tegn blir endret til andre vokaler (*ki, khi, ghi* ...).
Jason Acuña

**Jason Bryant Acuña**, (født 16. mai 1973 i Pisa i Italia) kjent som **Wee Man**, er en amerikansk programleder og skuespiller. 

Acuña er en av kjendisene på Jackass på MTV, samtidig som han er programleder for skateboard-programmet *54321* på NESN. 

## Filmografi (utvalg)
* *Jackass* 3D (2010)
* *Celebrity Circus* (2008)
* *MTV's Scarred Live* (2007)
* *Bam's Unholy Union* (2007)
* *Armed and Famous* (2007)
* *Jackass Number Two* (2006)
* *Pee Stains and Other Disasters* (2005)
* *Feels Just Like It Should* (music video) (2005)
* *Jackass: Volume Two* (2004)
* *Steve-O: Out on Bail* (2003)
* *Grind* (2003)
* *Don't Try This at Home: The Tour* (2002)
* *Jackass: The Movie* (2002)
* *Don't Try This at Home: The Steve-O Video* (2001)
* *Jackass* (2000)
* *Bullet* (film) (1996) (Owner of Hell's Hole, uncredited role)

## Referanser


## Eksterne lenker
* 
*
Maxwell

**Maxwell** kan vise til:

* James Clerk Maxwell (1831-1879), skotsk fysiker og matematiker. 
* Maxwell Cabelino Andrade (f. 1981), brasiliansk fotballspiller.
* Maxwell (mikroarkitektur), en skjermkort mikroarkitektur utviklet av Nvidia.
*Maxwell (film), britisk TV-film fra 2007 med David Suchet.
* Maxwell (enhet), måleenhet i CGS-systemet
Hail

**Hail** kan sikte til:
*Byen Ha'il i Saudi-Arabia,
*Provinsen Ha'il i Saudi-Arabia,
*Musikkbandet Hail!
FA-cupen 1893/94

**FA-cupen 1893/94** var den 23. sesongen av den engelske FA-cupen. Finalen ble spilt mellom Notts County og Bolton Wanderers på Goodison Park i Liverpool den 31. mars 1894.

## Kalender

## Første runde

## Andre runde

## Tredje runde

## Semifinaler

## Finale

## Referanser
Taylor Lautner

**Taylor Daniel Lautner** (født 11. februar 1992 i Grand Rapids i Michigan) er en amerikansk skuespiller, kjent for sin rolle i Twilight-filmene (Twilight, New moon, Eclipse og Breaking dawn). Han har også spilt i The Adventures of Sharkboy and Lavagirl – 2005, og Dusinet fullt 2, også 2005.

## Oppvekst
Lautner ble født i Grand Rapids, Michigan, sønnen til Deborah og Daniel Lautner. Han er fransk, nederlandsk, tysk og amerikansk urinnvåner.
Lautner begynte med karate da han var 3 år. Han trente på *Fabiano's Karate-skole* i Holland, Michigan. I løpet av det neste året begynte han å vinne turneringer. Han var fort invitert til å bli trent av sju ganger verdensmester Mike Chat. Da han var åtte år ble han spurt om å representere landet hans i 12års-verdensmesterskapet, der han ble juniormester. Han fikk svart belte da han var 8år.
Lautner begynte med skuespillkarrieren sin da han ble overtalt til å gå på audition for en Burger King-reklame i Los Angeles. Selv om han ikke fikk rollen, syntes han det var så gøy at han ville bli skuespiller.

## Karriere
Han begynte med skuespill i 2001 i TV-serien *Shadow Fury*. Etter det hadde han roller i seriene Summerland og The Bernie Mac Show, og My Wife and Kids. Han hadde også en stemmerolle i tegnefilmen Danny Phantom som YoungBlood. I 2005 fikk han rollen som Sharkboy i The Adventures of Sharkboy and Lavagirl in 3-D der han fikk vist sine karate-kunnskaper.
Han har hatt noen små roller i Tv-Show og filmer, inkludert *The Nick and Jessica Variety Hour*.
Han slo gjennom med rollen som *Sharkboy* i filmen *The Adventures of Sharkboy and Lavagirl in 3-D*.
Lautner spilte Jacob Black i Twilight &ndash; Evighetens kyss, basert på boka *[[Twilight-serien|Twilight]]* av Stephenie Meyer, og i oppfølgeren New Moon. Lautner spiller også i oppfølgerne Eclipse og Breaking Dawn

## Personlig liv
Han har en yngre søster, som heter Makena. Han gikk på *Valencia High School*, men nå tar han college-timer istendenfor. På fritiden elsker Lautner å spille fotball og baseball, han er fan av *Texas Longhorns* og *Michigan Wolverines*. Han var med hip-hopdansegruppa "LA hip kids" og "Hot Shots", en jazz-dansegruppe.

## Filmografi
* 2005 *[[Dusinet fullt 2]]* som Elliot Murtaugh
* 2009 *[[The Twilight Saga – New Moon]]* som Jacob Black
* 2010 *[[Valentine’s Day (film)|Valentine’s Day]]* som Willy.
* 2011 *[[The Twilight Saga: Breaking Dawn - Part 1]]* som Jacob Black
* 2011 *[[The Twilight Saga: Breaking Dawn - Part 2]]* som Jacob Black
* 2013 *[[Grown Ups 2]]* som Frat Boy Andy.
* 2015 *[[Tracers]]* som Cam

## Referanser


## Eksterne lenker
*
Heavy Rotation

***Heavy Rotation*** er det fjerde studioalbumet til den amerikanske superstjernen Anastacia.

## Singler
* *«[[I Can Feel You]]»* ble den første singelen fra *Heavy Rotation* og ble sluppet i oktober 2008. Singelens musikkvideo ble regissert av Chris Applebaum.
* Den andre singelen, *«[[Absolutely Positively]]»*, ble sluppet på europeiske radiostasjoner mandag 3. november 2008. Musikkvideoen ble filmet i London og regissert av Nigel Dick, som også har regissert musikkvideoene til *«[[I'm Outta Love]]»* og *«[[Cowboys & Kisses]]»*. Singelutgivelsen av låten ble kansellert av plateselskapet februar 2009. 
* Den tredje singelen, *«[[Defeated]]»*, ble utgitt 4. april 2009. Anastacia bekreftet selv at det ikke skulle spilles inn musikkvideo til denne låten.

## Sporliste
### Standard utgivelse

### Amerikansk digital utgave
#«Beautiful Messed Up World» — 3:09
#«The Way I See It» — 3:29
#«Defeated» — 3:55
#«In Summer» — 4:05
#«Heavy Rotation» — 3:25
#«Absolutely Positively» — 4:21
#«Same Song» — 3:56
#«You'll Be Fine» — 3:39
#«I Can Feel You» — 3:49
#«I Call It Love» — 3:38
#«Never Gonna Love Again» — 3:33

### Digital Deluxe Edition
(De første 11 låtende er de samme som på den amerikanske digitale utgaven)

#«All Fall Down» — 3:07
#«Naughty» — 3:33
#«Absolutely Positively» (Moto Blanco Radio Mix) — 3:55
#«I Can Feel You» (Mousse T. Remix) — 3:25
#«I Can Feel You» (Max Sanna & Steve Pitron Club Mix) — 7:51
#«I Can Feel You» (Music Video) — 3:42

## Utgivelseshistorie

## Trivia
* *Heavy Rotation* ble rangert som #10 av *[[Billboard]]*s *Lesernes avstemning: de 10 beste album* i 2008.
* I november 2008 ble Anastacia rangert som #14 på *[[VH1|VH1 Europe]]*s *Final Countdown: 50 Beste Kvinnelige Vokalister*.
* I desember 2008 ble musikkvideoen til «I Can Feel You» rangert som #40 på *VH1 Europe*s *Final Countdown: 100 beste Musikkvideoer i 2008*.

## Referanser


## Eksterne lenker
* 
* Anastacias offisielle nettside
* Anastacias offisielle MySpace-side
* Anastacias offisielle YouTube-side
Tara-ekspedisjonen

**Tara-ekspedisjonen** var en ekspedisjon ledet av franskmannen Etienne Bourgois for å krysse Nordishavet. Seilbåten «Tara» frøs inn i pakkisen nord for Sibir 3. september 2006 og drev med isen på samme måte som Fridtjof Nansens «Fram» i 1893. 

Ekspedisjonen var en del av EU-forskningsprosjektet DAMOCLES, et prosjekt som skal kartlegge endringene i Arktis, og var en av flere klimaprosjekter i det internasjonale polaråret. Mens Nansen brukte tre år, tilbakela «Tara» samme distanse på 507 dager. Dette viste at isen nå beveger seg hurtigere gjennom polhavet enn på Nansens tid.

Ekspedisjonen hadde i alt 20 internasjonale deltakere. Audun Bjørkedal Tholfsen var eneste norske deltaker ombord på «Tara». Liv Arnesen og Ann Bancroft skulle slutte seg til forskerne på «Tara» etter en kryssing av polhavet fra Ward Hunt Island i Canada. Men de måtte avbryte ekspedisjonen på grunn av ødelagt utstyr, ekstrem kulde og frostskader.

## Referanser


## Eksterne lenker
* 
* NRK nettklipp om Tara ekspedisjonen
Liste over ordførere i Ørland

**Liste over ordførere i Ørland kommune** omfatter alle ordførere siden *[[Ørland|Ørland formannskapsdistrikt]]* ble opprettet i 1837.

Bjugn kommune ble utskilt fra Ørland i 1857, og Agdenes kommune i 1896. I de første tjue årene var det ingen ordførere fra Bjugn, men en av ordførerne i Ørland før delingen ble også den første ordføreren i Bjugn, sogneprest Rasmus Gaarder. I løpet av de 59 årene kommunen også omfattet Agdenes på sørsiden av Trondheimsfjorden, var det bare én ordfører fra denne delen av kommunen: handelsmann Carl Grann, som hadde vokst opp på Grande på Ørlandet. Den første *nye* ordføreren etter at Ørland og Bjugn kommuner ble slått sammen i 2020, var Ogne Undertun (A), som også var den siste ordføreren i Bjugn.

De første ordførerne var embetsmenn; prester, distriktslege og en prokurator. Forholdsvis tidlig, i 1857, ble en selveiende bonde ordfører, og i 1870 ble den første læreren ordfører. De fleste ordførerne har vært bønder, og har representert enten Bondepartiet/Senterpartiet eller Venstre. På 1970-tallet kom ordførere som gjenspeilte endringer i ørlandssamfunnet i etterkrigstida; Alf Bjørkum var rektor ved den nyopprettede Fosen yrkesskole, og Leif Johan Lyngstad tilhørte første generasjon av offiserer ved Ørland flystasjon.

Tre av ordførerne har vært stortingsrepresentanter: Jakob T. Hoff (V), Peder Næsset (B) og Oddbjørn Hågård (Sp); de to første før 1930 og Hågård én periode i 1980-årene. Den første kvinnelige ordføreren var Turid Skogstad (A) i 1988.

## Liste

## Kilder
* Per Gjelvold mfl. 
* *Ørland Senterpartis jubileumsberetning 1921-1991*
* Ottar Solbue «Ørland kommune 1837-1997». I: *Festskrift : kommunalt selvstyre i Sør-Trøndelag 150 år : 1837-1987*. Trondheim, 1987. (Festskriftet utkom i 25 ulike utgaver med én fellesdel og en kommunespesifikk del for hver kommune.)
* 
*
Sphaerodactylidae

* *[[Aristelliger]]*
* *[[Chatogekko]]*
* *[[Coleodactylus]]*
* *[[Euleptes]]*
* *[[Gonatodes]]*
* *[[Lepidoblepharis]]*
* *[[Pristurus]]*
* *[[Pseudogonatodes]]*
* *[[Quedenfeldtia]]*
* *[[Saurodactylus]]*
* *[[Sphaerodactylus]]*
* *[[Teratoscincus]]*

**Sphaerodactylidae** er en gruppe gekkoer. De fleste artene er små og dagaktive, og de legger som regel bare ett egg om gangen. Eggene har hardt skall.

Moderne gekkosystematikk begynte med en artikkel av G. Underwood i 1954. I denne artikkelen ble den karibiske slekten *[[Sphaerodactylus]]* plassert i en egen familie, Sphaerodactylidae, sammen med fire nærstående slekter fra det samme geografiske området. Gruppen ble seinere regnet som underfamilien Sphaerodactylinae, og deretter som stammen Sphaerodactylini i familien Gekkonidae. I T. Gamble & al. (2008) blir Sphaerodactylidae gjenopprettet. Til den nye familien regnes også den karibiske slekten *[[Aristelliger]]* og fem slekter fra Den gamle verden. En ny søramerikansk slekt, *[[Chatogekko]]*, ble beskrevet i 2011.

Artene i gruppen ble tidligere regnet til underfamiliene Gekkoninae og Teratoscincinae (*[[Teratoscincus]]*) i den store familien Gekkonidae. Sphaerodactylidae er søstergruppen til Phyllodactylidae + Gekkonidae (i snever betydning).

Gruppen oppstod sannsynligvis langs sørbredden av Tethyshavet i midtre kritt i det området som nå er Nord-Afrika, middelhavsområdet og Arabia. *[[Saurodactylus]]* og artene i Den nye verden ser ut til å skilt lag for 100 til 120 millioner år siden, noe som stemmer bra med tidspunktet for når Atlanterhavet begynte å åpne seg. 

## Referanser


## Eksterne lenker
* 
* The Reptile Database - family Sphaerodactylidae
Helge Ness

**Helge Ness** (1948–2013) var en norsk tegner, illustratør og barnebokforfatter fra Alvdal i Hedmark. Han har illustrert en rekke bøker, spesielt med stoff fra Nord-Østerdalen.

## Utgivelser
* *Jutulhogget. Ei dramatisk framstilling av segna om korleis Jutulhogget vart til.* (1978)
* *Trym reinsbukken* (1979)
* *Arken på det grøne fjellet* (1980)

## Litteratur
* Geir Vestad, *Hedmarks diktere*, Oplandske bokforlag 2008, ISBN 978-82-7518-152-5
* Bjørn Ness, ''Nystumoen og'n Helge'', Eget forlag, 2017

## Eksterne lenker
* Omtale av biografien ''Nystumoen og'n Helge''
Livlege

En **livlege** er en personlig lege for en høytstående person, for eksempel en konge, president, pave eller politiker. Livlegen står ansvarlig for sin pasients helse og må være tilgjengelig døgnet rundt. I Norge har kongen egen livlege.

Ordet «livlege» er en oversettelse av tysk *Leibarzt*, hvor «liv» har den avblekede betydningen «person». Sammenlign livvakt (*Leibwache*) og livrett (*Leibgericht*). I eldre tid kaltes en livlege ofte arkiater, av gresk  «førstelege». Det finnes også livkirurger.

Livleger kjennes alt fra antikken og opp gjennom middelalderen. I Danmark kjennes de fra midten av 1400-tallet. Den danske kongens livlege var gjerne innkalt fra utlandet. På grunn av sin stilling i fyrstens nærhet kom livlegen ofte til å spille en viktig rolle også politisk. Et eksempel fra Danmark-Norges historie er Struensee.

## Berømte livleger
* Galenos (129–216), livlege for keiser Marcus Aurelius
* Jean-Nicolas Corvisart (1755–1821), livlege for Napoleon
* Theo Morell (1886–1948), livlege for Adolf Hitler

## Se også
* Lege
* Huslege
* Livvakt

## Referanser


## Kilder
* *[[Salmonsens konversationsleksikon]]*, 2. utg., bind XV, s. 929. København: J. H. Schultz, 1923.
Kulturminner i norsk kraftproduksjon

**Kulturminner i norsk kraftproduksjon** (KINK) var et prosjekt med målsetting å presentere et utvalg kulturhistorisk verdifulle kraftverk i et nasjonalt perspektiv. Prosjektet har vært et samarbeid mellom Norges vassdrags- og energidirektorat (NVE), Riksantikvaren og kraftbransjen ved Energibedriftenes landsforening (EBL). 

Prosjektet presenteres i en bok som gir en historisk oversikt og omtaler forvaltningen av bevaringsverdige kraftverk, samt en katalog som presenterer de kraftverk som vurderes mest verdifulle som kulturminner. 

I katalogen presenteres: 
* Kuråsfossen kraftverk like nedenfor Glommas utløp fra Aursunden. Kraftverket er i dag museum. 
* Hammeren kraftverk ved Skjærsjøelvas utløp i Maridalsvannet i Oslo.
* Kykkelsrud kraftverk i Glomma, 13 km nedenfor Øyeren.
* Dalsfoss kraftverk nedenfor Tokevannet i Kragerø kommune, 6 km fra Gjerdemyra på E18. 
* Tysso I i Tyssedal i Odda kommune, like ved riksvei 13, huser i dag Kraftmuseet (Norsk Vasskraft- og Industristadmuseum).
* Oltedal kraftverk nær riksvei 45 i Oltedal sentrum. 
* Vemork ved Rjukan, huser i dag Norsk Industriarbeidermuseum.
* Bøylefoss kraftverk i Nidelva (Agder)
* Vamma kraftverk i Glomma, 20 km nedenfor Øyeren. 
* Langerak kraftverk på østsiden av Byglandsfjorden, nær Landeskogen tuberkulosesanatorium i Grendi.
* Herlandsfoss kraftverk ved Fotlandsvåg på Osterøy. 
* Glomfjord kraftverk, ved Fylkesvei 17, 3 km fra Glomfjord sentrum.
* Nomeland kraftverk, ved elva Otra, ca. 25 km nord for Kristiansand. 
* Rånåsfoss kraftverk, ved Glomma, ca. 8 km nord for Sørumsand.
* Hakavik kraftverk, ved Eikeren, 13 km fra Darbu ved E134.
* Solbergfoss kraftverk, i Glomma, litt nord for Askim sentrum. 
* Nore I kraftverk, på Rødberg, synlig fra riksvei 40.
* Sauda III kraftverk, i tettstedet Sauda.
* Skjerka kraftverk, 8 km sør for Åseral sentrum. 
* Nedre Fiskumfoss kraftverk, ved Namsen, 12 km nord for Grong sentrum. 
* Hol I kraftverk, på Hovet ved riksvei 50.
* Nedre Vinstra kraftverk, mellom Harpefoss og Vinstra.
* Nea kraftverk i Tydal kommune.
* Skogfoss kraftverk, i Pasvikelva, 60 km fra Kirkenes.
* Braskereidfoss kraftverk, ved Glomma, 1 km fra tettstedet Braskereidfoss.
* Alta kraftverk, ved Altaelva, ved Sautso, ca. 46 km sør for Alta sentrum. 
* Svartisen kraftverk, ca. 10 km fra Glomfjord sentrum. 

## Litteratur
* Kulturminner i norsk kraftproduksjon – en evaluering av bevaringsverdige kraftverk (KINK). Norges vassdrags- og energidirektorat 2006. ISBN 82-410-0547-4
* Kulturminner i norsk kraftproduksjon, revidert utgave, 2013.
Sinnssykeasyl

**Sinnssykeasyl**, også bare kalt **asyl**, er en eldre betegnelse på en psykiatrisk institusjon. I Norge avløste «asylene» de tidligere dårekistene og dollhusene. Etter at sinnssykeasylene fikk svekket sin anseelse fra 1960-årene, endret institusjonene først navn til sinnssykehospital eller sinnssykehus, deretter til dagens fellesbetegnelse, psykiatrisk sykehus. Distriktspsykiatrisk senter (DPS) har i dag overtatt hovedansvaret for det generelle tilbud innen den psykiatriske spesialisthelsetjenesten.

## Sinnssykeloven
Den 17. august 1848 ble *Lov om Sindsyges Behandling og Forpleining* vedtatt og mot slutten 1800-tallet ble dollhusene erstattes av asyler under medisinsk ledelse. Sinnssykeloven fastslo asyl som det tekniske uttrykk for de selvstendige sykehus for sinnssyke. I sinnssykeloven ble det stilt større krav til behandlingen av sinnslidende pasienter og omsorg for disse ble en offentlig oppgave. Kongelig godkjenning var nødvendig for å etablere et asyl.

De første asylene som ble autorisert etter den nye loven var de oppgraderte dollhusene i Christiansand 12. mars 1850, Christiania 17. mai 1850, Trondheim 28. august 1851 og Bergen 3. september 1851.

Sinnssykeloven la grunnlaget for en egen medisinsk disiplin knyttet til sinnssykdom og loven er blitt beskrevet som en grunnlov for norsk psykiatri. 
Asylene skulle være selvstendige i forhold til sykehus og fengsel. Legemlig straff var forbudt i asylene. Isolasjon og fysiske tvangsmidler skulle bare brukes når det var strengt nødvendig.

## Etablering av asyler
Sinnssykeasyl skulle være et sted for behandling, ikke bare et oppbevaringssted. Asylene ble gjerne lagt til mer isolerte, landlige steder utenfor byene for at pasientene skulle ha muligheter til arbeidsterapi og være i *Bevægelse i Fri Luft*. Asylene var ofte selvforsynte samfunn med gårdsdrift.

Fra 1890-årene til 1920 var det en sterk vekst i antall sinnssykeasyl i Norge. Asylets storhetstid ble også preget av det ble ansatt flere leger som var spesialisert innen psykiatri. Etter 1920 ble det ikke bygget så mange nye asyl, men antall sengeplasser økte. I 1950-årene gikk antall institusjonsplasser ned på grunn av den nye medikamentbehandling.

## Lov om psykisk helsevern
Med små endringer ble sinnssykeloven stående frem til 1961. Fra 1960-årene ble institusjonslivet og psykiatrien utsatt for kritikk. Psykiatri som samfunnsproblem ble nå et tema og perspektivet gikk fra en liten avgrenset gruppe mennesker, de sinnssyke, til mer generelt å omhandle psykisk helse.

Etter at asylene fikk svekket sin anseelse endret institusjonene først navn til sinnssykehospital eller sinnssykehus, deretter til dagens fellesbetegnelse, psykiatriske sykehus.

## Liste over sinnssykeasyl i Norge

*

## Se også
* Dårekiste
* Dollhus
* Behandling av sinnslidelser gjennom tidene

## Referanser


## Eksterne lenker
*  Psykiatriens historie i Norge, del 1
*  Sinnssykeasyler - oppslagsverket oVe, artikkel av Ragnhild Botheim, Bergen Byarkiv.
Elli-Kaija Köngäs-Maranda

**Elli-Kaija Köngäs-Maranda** (født Elli-Kaija Köngäs, i Tervola 1932, død 1982) var en internasjonalt kjent finsk feministisk folklorist og antropolog.

Köngäs studerte folkloristikk ved Helsingfors universitet og fortsatte, etter å ha mottatt et Aslastipendium, sine studier ved Bloomington Indiana University. Her forsvarte hun i 1963 sin doktoravhandling om finsk-amerikanske folklore. Senere studerte hun ved Collège de France under personlig veiledning av den berømte franske antropologen Claude Lévi-Strauss.

Hun giftet seg med den kanadiske antropologen og strukturalisten Pierre Maranda. De gjorde studier sammen på Salomonøyene i Melanesia. Senere ble de skilt. Deres sønn Nicolas Maranda har gjort seg bemerket som folkrockartist og musiker.

## Karriere
Elli-Kaija Köngäs-Maranda underviste ved University of British Columbia fra 1970 til 1976, og ved Université Laval fra 1976 og frem til sin død i 1982, bare 50 år gammel. Blant fagfeller var hun mest berømt for sine strukturanalyser av tradisjonell kultur, hvor hun demonstrerte både presisjon og matematisk intellekt. Hun publiserte en lang rekke avhandlinger på engelsk, fransk, finsk, russisk og tysk, og var på omfattende foredragsturneer både i Europa (inkludert Norge) og andre steder.

Hennes feministiske engasjement kom særlig til syne gjennom monografien hun skrev på bakgrunn av det feltarbeidet hun foretok blant lau-folket i perioden 1966 til 1976.

Hun ble i 1978 valgt inn som medlem av American Folklore Society. I 1983 innstiftet selskapets kvinnegruppe to minnepriser etter henne – en for studenter og en for profesjonelle. Minnefondet ble opprettet etter en suksessfull auksjon og salg av T-trøyer. *American Folklore Society* har også satt opp et eget minnesmerke over henne. Köngäs-Miranda ligger begravet i barndomsbyen Tervola.

## Referanser


## Kilder
* Barbro Klein: *Folklore Women's Communication*, fall-winter 1983 (30-31): p. 4-7.
* Felix J. Oinas: «Elli Kaija Köngäs Maranda: In Memoriam». *Folklore Forum* 15#2. Department of Folklore and Ethnomusicology, Indiana University. 1982: p. 115-123.http://hdl.handle.net/2022/1778. ISSN:  0015-5926 
* *Travaux et Inédits de Elli Kaija Köngäs Maranda*. Cahiers du CELAT 1, 1983. [Bibliografi, litterære prøver, en lengre biografisk skisse, samt en innføring i hennes folkloristiske arbeider.]
* Leila K. Virtanen: «Folklorist Elli Kaija Köngäs Maranda: A Passionate Rationalist in the Field». *The Folklore Historian* 17 (2000): p. 34-41. [En presentasjon, spesielt rettet mot hennes uvanlige sammenstilling av feltarbeid og strukturanalyser.]

## Bibliografi
* Elli-Kaija Köngäs-Miranda: «The Roots of the Two Ethnologies, and Ethnology». *Folklore Forum* 15#1 (1982): p. 51-58 http://hdl.handle.net/2022/1765.
* The American Folklore Society
Strømlinjet system for translitterasjon av bulgarsk

Det **strømlinjede system for translitterasjon av bulgarsk** (engelsk: *Streamlined System*, bulgarsk: *Обтекаема система*) er et system for translitterasjon av bulgarsk fra det kyrilliske alfabetet til det latinske alfabetet som ble laget i 1995 av Lyubomir Ivanov på matematisk institutt ved Det bulgarske vitenskapsakademi. Systemet ble offisielt vedtatt av den bulgarske regjeringen i 2000 og 2006, og ble gjennom en lov av 2009 påbudt for alle offentlige institusjoner, og enkelte private publikasjoner.

Det strømlinjede systemet ble vedtatt også av FN i 2012 og til offentlig bruk i USA og Storbritannia, etter BGN og PCGN i 2013. Ivanov foreslo å bruke sin tilnærming til translitterasjon også for andre kyrilliske alfabeter, spesielt det russiske alfabetet.




Systemet likner tidligere BGN/PCGN som ble brukt fra 1952 til 2013 for translitterasjon av bulgarsk. Dette systemet for translitterasjon er fortsatt offisielt i USA og Storbritannia. Den viktigste forskjellen er at BGN/PCGN translitterer kyrilliske bokstaver **Х**, **Ь** og **Ъ** med *KH*, *’* (apostrof) og *Ŭ*, mens det strømlinjede systemet bruker *H*, *Y* og *A*.

Eksempelvis vil 1. artikkel i Menneskerettighetserklæringen på kyrillisk (venstre side) og translitterert (høyre side) bli som følger 

Systemet er ikke omstillbart, det vil si det er ikke tosidig, ettersom **А**, **Ж**, **Й**, **Ц**, **Ш**, **Щ**, **Ю** og **Я** translitterer på samme måte som **Ъ**, **ЗХ**, **Ь**, **ТС**, **СХ**,**ШТ**, **ЙУ** og **ЙА**. Når bulgarske ord er skrevet med latinsk alfabet og det er viktig å få frem den bulgarske formen, så er det foreslått en alternativ variant av systemet av L. Ivanov, D. Skordev og D. Dobrev. I denne formen brukes flere latinske bokstaver i kombinasjon for å beskrive enkelte kyrilliske bokstaver **Ъ**, **Ь**, **ЗХ**, **ЙА**, **ЙУ**, **СХ**, **ТС**, **ТШ**, **ТЩ**, **ШТ** og **ШЦ** translitterer til *`A*, *`Y*, *Z|H*, *Y|A*, *Y|U*, *S|H*, *T|S*, *T|SH*, *T|SHT*, *SH|T* og *SH|TS*.

## Se også
* Translitterasjon
* Bulgarsk
* Det kyrilliske alfabetet

## Referanser
Bengt Holbek

**Bengt Knud Holbek** (født 1. april 1933, død 27. august 1992) var en dansk folklorist.

Holbek studerte folkloristikk under veiledning av professor Laurits Bødker, og tok magistergraden 6. juni 1962. I perioden 1962 til 1970 var han arkivar ved Dansk Folkemindesamling, dernest amanuensis ved samme institusjon, inntil han i 1972 ble kalt som lektor i det som da ble kalt for «folkemindevidenskab» (senere folkloristikk) ved Københavns Universitet. I denne stillingen ble han sittende til sin død i 1992.

Hans viktigste faglige inspirasjon kom fra de amerikanske folkloristene Linda Dégh (opprinnelig ungarsk), Roger D. Abrahams og Alan Dundes, som på 1950-tallet innførte kontekststudier og strukturalistisk teori og metode i faget. Han har arbeidet innenfor de fleste genrer av folkediktningen, men doktoravhandlingen skrev han om undereventyrene.

Han disputerte 29. mai 1987 til den filosofiske doktorgraden på avhandlingen *Interpretation of Fairy Tales. Danish Folklore in a European Perspective*. Her har han kombinert strukturanalyser à la Vladimir Propp, Algirdas Julius Greimas og Elli-Kaija Köngäs-Maranda med freudianske symbolstudier.

## Bibliografi (utvalg)
* *[[August F. Schmidt]]: bibliografi : udgivet i anledning af forfatterens 60-års dag den 4. august 1959*, København 1959.
* (Med Iørn Piø): *Alverdens Ordsprog*. Politiken. København 1964. [Norsk utgave: *Allverdens ordsprog*. Schibsted. Oslo 1969. 5. opplag: Schibsted. Oslo 1990. ISBN 82-516-0936-4.]
* *Balladen och folket*. Overs. fra dansk av Bengt af Klintberg. Institutet för folklivsforskning, Stockholm, Stockholm 1983. ISBN 91-7352-000-4
* (Med Iørn Piø): *Fabeldyr og sagnfolk*. Politikens Forlag. København 1967.
* (Med Kersti Andersson): *Om tolkningen av undersagor*. Institutet för folklivsforskning, Stockholm, Stockholm 1983.
* *Institut for folkemindevidenskab 1967-1987*. [Jubilæumsskrift.] Københavns Universitet. København 1987.
* *Interpretation of Fairy Tales. Danish Folklore in a European Perspective*. FFC 239, Vol. CIII. Helsinki 1987. (2. utg. 1998.)

## Referanser


## Litteratur
* Simonsen, Michèle: «Bengt Holbek 1933-1992» i: *Nord Nytt* nr. 49. februar 1993, s. 117

## Eksterne lenker
* «Bengt Knud Holbek», slektsforskning
* Litteraturlistning hos Berkeley
Magnora

**Magnora ASA** er et norsk, børsnotert selskap som fokuserer på planlegging, utvikling og investering i fornybare energiprosjekter. Selskapet har hovedkontor i Oslo og ble stiftet i 2001 som Sevan Marine ASA, et firma knyttet til olje- og gassindustrien. I oktober 2018 endret det navn til Magnora ASA og omstilte virksomheten til fornybar energi. 

Selskapet investerer primært i solkraft, landbasert og havbasert vindkraft, og batterilagringsprosjekter (BESS). Selskapet har en bred geografisk tilstedeværelse, med prosjekter og lokale team i Storbritannia, Sør-Afrika, Norge, Sverige, Finland, Tyskland og Italia. 

Magnora har spesialisert seg på prosjektutviklerrollen. De lokale teamene identifiserer og vurderer landområder, inngår landavtaler, håndterer reguleringsprossesser, lokale myndigheter, utformer kosnept og design. Magnora eier og utvikler prosjektene frem til byggestart, før prosjekter selges til industrielle, finansielle eller andre aktører.  

## Historie

I 2018 gjennomgikk Magnora ASA et forretningsmessig skifte da selskapet solgte de fleste rettighetene knyttet til forgjengeren Sevan Marine, som designet flytende installasjoner (FPSO-er) for olje- og gassindustrien. Etter salget til Sembcorp Marine beholdt Magnora to lisensavtaler, som ga et økonomisk grunnlag for den nye retningen. Mellom 2018 og 2022 brukte selskapet lisensinntektene fra en operativ FPSO og en annen under bygging til å finansiere overgangen til fornybar energi. I denne perioden bygde Magnora opp et team med ekspertise innen planlegging, utvikling og investering i fornybar energi. Overgangen innledet Magnoras fokus på bærekraftige markeder og porteføljeinvesteringer i 2020, blant annet gjennom investeringer i Kustvind og Evolar AB

Siden 2021 har Magnora utvidet sin virksomhet betydelig. I 2021 etablerte selskapet Magnora Offshore Wind sammen med TechnipFMC og sikret en lisens gjennom ScotWind-auksjonsprosessen. Samme år kjøpte Magnora en eierandel i solenergiselskapet Helios Nordic Energy og gikk inn på det sør-afrikanske markedet gjennom et samarbeid med en utvikler av vind- og solprosjekter. 

I 2022 fortsatte Magnoras vekst. Selskapet kjøpte African Green Ventures (AGV) i Sør-Afrika, økte eierandelen i Evolar til 63,5 prosent og etablerte et samarbeid i det britiske markedet for solcelleanlegg og batterilagring. Samme år startet Magnora også Hafslund Magnora Sol sammen med Hafslund og Helios. I 2023 og 2024 solgte Magnora flere investeringer: Solcelleteknologiselskapet Evolar ble solgt til First Solar, og Helios Nordic Energy ble solgt til Vinci Concessions. Samtidig har Magnora i økende grad fokusert på batterienergilagringssystemer og realisert gevinster fra prosjektsalg i Sør-Afrika. Gjennom disse årene har Magnora posisjonert seg som en sentral prosjektutvikler i Europa og Sør-Afrika

## Referanser



## Eksterne lenker
*
Laukas

**Laukas** (finsk: *Laukaa*) er en finsk kommune i landskapet Mellersta Finland. Den grenser til kommunene Jyväskylä, Uurainen, Äänekoski, Konnevesi, Hankasalmi og Toivakka. Kommunen er enspråklig finsk. Laukas hadde .

## Vennskapsbyer
*  Östra Göinge, Sverige
*  Stevns, Danmark
*  Modum, Norge
*  Rõngu, Estland
*  Pereslavl-Zaleskij, Russland

## Referanser


## Eksterne lenker
*
Luhanka

**Luhanka** er en finsk kommune i landskapet Mellersta Finland. Den grenser til kommunene Joutsa, Jyväskylä, Jämsä, Kuhmois, Sysmä og Gustav Adolfs. Kommunen er enspråklig finsk.
Luhanka hadde .

## Referanser


## Eksterne lenker
*
Glisenti M1910

**Glisenti Model 1910** er en halvautomatisk pistol fra Italia.

Pistolen ble produsert av det italienske selskapet Glisenti. Den første modellen ble introdusert i 1907, og etter flere justeringer ble den approbert av det italienske forsvaret i 1910. Den ble brukt i første og andre verdenskrig. Den er kamret for 9 mm Glisenti patronen.

Våpenet er spesielt i måten det vedlikeholdes på. Ved å fjerne grepene og en plate på pistolens side, får man tilgang til pistolens indre mekanisme. Der ligger også et lite verktøy for videre demontering.
Landeskogen tuberkulosesanatorium

**Landeskogen Tuberkulosesanatorium** ligger i Grendi på østsiden av Byglandsfjorden i Bygland kommune i Aust-Agder. Sanatoriet på Landeskogen var det første av en rekke statlige helsetiltak mot den smittsomme og dødelige sykdommen tuberkulose på begynnelsen av 1900-tallet.

Bygningene er reist i perioden 1912 – 17, og er tegnet av arkitekt Kristian Biong.  

Sanatoriet ble åpnet i 1916. Det ble bygget med sengeplass til 120 pasienter, men i 1926 var kapasiteten utvidet til 134 pasienter. I 1950 hadde Landeskogen 118 senger. 

1962 overtok Diakonforbundet stedet for å drive det som hjem for utviklingshemmede. En lang periode sto bygningene tomme. I 2005 åpnet pinsemenigheten Filadelfia i Kristiansand et rehabiliteringssenter for rusmiddelmisbrukere på Landeskogen. I 2010 etablerte Aktive Fredsreiser det ideelle aksjeselskapet Landeskogen Peace Center. 

Sanatoriet hadde fra begynnelsen egen elektriske kraftstasjon, Langerak kraftverk. 

## Se også
*Landeskogen Peace Center
* Vensmoen Sanatorium
* Glittre sanatorium 
* Luster Sanatorium 
* Ringvoll Sanatorium

## Referanser


## Eksterne lenker
*Landeskogen som åndssvakehjem
*Landeskogen som Fredssenter
Eva Axelsen

**Eva Karin Axelsen** (født 1940) er norsk psykolog og tidligere førsteamanuensis ved Psykologisk institutt, Universitetet i Oslo. Hun forsker innen klinisk psykologi, og driver også selv psykologisk behandling. 

Axelsen har særlig arbeidet med temaer som seksuelle overgrep, identitet og kjønn, samt teori- og metodeutvikling innen klinisk psykologi. 

## Bibliografi
* Axelsen, Eva (2013). Meningsskaping - en diamant i psykoterapi. I: Kirsten Benum; Eva Axelsen & Ellen Johanne Hartmann (red.): *God psykoterapi: Et integrativt perspektiv.*  Pax Forlag, kapittel 6. ISBN 978-82-530-3598-7.
* *Samspill i system: Behandlingshverdag i psykiatriske institusjoner* (1980, med Sigrid Sandsberg)
* *Kvinne(p)syke: Kvinners psykiske problemer - forandring og utvikling gjennom terapi* (red., 1984, med Trine Anstorp og Reidun Ingebretsen) 
* *Menn i forandring: En tydeliggjøring av problemer og utviklingsmuligheter* (red., 1990, med Trine Anstorp)
* *Tilbakereisen: Om forandring gjennom terapi* (1991, med Sissel Bakke)
* *Symptomet som ressurs: Psykiske problemer og psykoterapi* (1997)
* *Veier til forandring: Virksomme faktorer i psykoterapi* (red., 1999, med Ellen Hartmann)
* *Psykoterapi og Bestialitetens historie* (2007). Gyldendal Akademisk.
* *Den nye tilbakereisen: Om forandring gjennom terapi* (2012)
* *God terapi* (2013)

## Referanser
Alfred Krauss

**Alfred Krauss** (født 2. februar 1908 i Alsace, død 1957) var en fransk turner. 

Han var med i to turn-VM. Hans første VM var i 1926, der han fikk bronsemedalje i lagkonkurransen. Neste VM, i 1930 i Luxembourg, ble det tre medaljer: sølv i lagkonkurransen og i skranke individuelt, og bronse i frittstående. 

I OL-sammenheng har han kun én deltakelse, i 1928. Han fikk ingen medaljer, men Frankrike kom på 4.-plass i lagkonkurransen. 

På nasjonalt nivå er han fransk mester én gang, i 1930.

## Referanser


## Eksterne lenker
*
Deutsche Waffen und Munitionsfabriken

**Deutsche Waffen- und Munitionsfabriken Aktien-Gesellschaft (DWM)** (*Tysk våpen og ammunisjonsfabrikk*) er en tysk våpenprodusent etablert i 1896.

Ludwig Loewe-selskapet bestemte i 1896 at de skulle slå sammen våpen- og ammunisjonsselskapet de hadde til ett selskap, og det nye selskapet fikk navnet DWM. Aksjer som Loewe eide ble overført til det nye selskapet. Det var aksjer i Mauser, Fabrique Nationale og Waffen- und Munitionsfabrik A.G i Budapest. Fabrikken ble styrt av Isidor Loewe (1848–1910), da broren Ludwig døde i 1886.

Fabrikken designet blant annet den berømte Lugerpistolen på slutten av 1890-tallet. 

## Eksterne lenker
*
Alf Tande-Petersen

**Alf Tande-Petersen**, ofte kalt **Tande-P.** (født 1950), er en norsk programleder, forfatter og journalist.

Han ble født i Bodø, vokste opp på Frøya på Trøndelagskysten, og flyttet til Trondheim som tolvåring.

Han er utdannet fra Norsk Journalistskole. Tande-Petersen, som i sin ungdom også var modell, begynte å arbeide som sportsjournalist i *[[Adresseavisen]]* i 1969, videre som journalist i *[[Bladet Vesterålen]]* i 1970. Han ble ansatt som programassistent i Reiseradioen i 1975. I 1976 ble han journalist i *[[Dagbladet]]*. 

Tande-Petersen var i mange år ansatt i NRK, og ledet flere store seersuksesser på 1990-tallet. Lørdagsunderholdningsprogrammet ''Tande-På Programmet'' i 1992, hadde på det meste over to millioner seere.

Han var også programleder for norsk Melodi Grand Prix i 1994, 1996 og 1997.

Han har også vært involvert i restaurantdrift sammen med Ivar Johansen, men restaurantkjeden gikk konkurs i 2003, og Tande-Petersen ble i 2004 idømt to års konkurskarantene.

Han er i dag bosatt på Vormsund i Akershus fylke.

## Programlederjobber på TV

## Bibliografi
**Kriminalromaner** 
* *Bedre sant enn aldri* (1995)
* *Evnukken* (1996) 
* *Fisherman's Friend* (1999) 
* *Fiskene* (2007)

**Humorbøker** 
* *Für Touristen* (1987)
**Reidar* (1988, sammen med Øivind Blunck)
* *Fridtjof: den store harryturen* (2007), med flere, bl.a. Øivind Blunck

**Ungdomsbøker**
* *De glødende hjerters liga* (1993 sammen med Klaus Hagerup)

* *Det ble en gutt* (1992)

* *Tjo faderittan* (1987)

* *År'eit (*1984)

* *Folk og demoner i Løvebakken Monarki* (1981)

## Æresbevisninger
* Rjukans solpris, 1993

## Referanser


## Eksterne lenker
* Intervju med Tande-P (Dagbladet, 1997)
*
Daniel Fleeman

**Daniel Fleeman** (født 3. oktober 1982 i Burton on Trent) er en profesjonell engelsk landeveissyklist. Han sykler for Rapha Condor Sharp. I 2008 vant han etapperittet Tour des Pyrénées.

## Referanser


## Eksterne lenker
*
Ted King

**Edward Carrington «Ted» King** (født 31. januar 1983 i Brentwood, New Hampshire) er en amerikansk tidligere profesjonell landeveissyklist.

## Meritter

;2008
:3. etappe, Joe Martin Stage Race
:Tour of the Hilltowns
:Hanes Park Classic
;2009
:Lake Auburn
;2010
:1. etappe, Green Mountain Stagerace
;2011
:3.-plass, nasjonalt mesterskap landevei

## Referanser


## Eksterne lenker
* 
*
Edward King

**Edward King** er navnet til flere personer:

*Edward King (roer) - amerikansk roer
*Ted King - amerikansk syklist
Refrain

**«Refrain»** (norsk: *refreng*) er en franskspråklig sang med Lys Assia, komponert av Géo Voumard med tekst av Émile Gardaz. Sangen representerte Sveits i den første utgaven av Eurovision Song Contest i 1956, der den vant. «Refrain» ble dermed den første vinneren i konkurransen noen gang. Det finnes også en tysk versjon av sangen, kalt «Refrain, du gold'ner Traum» (*refreng, du gyldne drøm*) og en engelsk versjon «Last Night» (*forrige natt*).

## Sangen
«Refrain» er en klassisk franskspråklig chanson, en sjanger som var populær de første årene i konkurransen. Franske chansons vant også Eurovision Song Contest i 1958, 1961, 1962 og 1969.  

I teksten tenker Assia tilbake på ungdomstiden som har gått, og livet som en ung person i 20-årene. Assia synes tiden har gått altfor fort, og hun er melankolsk fordi hun ikke lenger er ung. 

## Eurovision Song Contest
28. april 1956 deltok Lys Assia i den sveitsiske finalen til Eurovision Song Contest 1956 med fem sanger. Tre av melodiene sang hun sammen med kvintetten Radiosa, og til slutt vant hun konkurransen med «Refrains» og «Das alte Karussell». 

Hvert land stilte med to bidrag i den første Eurovision Song Contest, og Lys Assia deltok for Sveits med «Das alte Karussell» og «Refrains» – som nå hadde endret tittel til «Refrain». Konkurransen fant sted i Lugano i Sveits, og Assia gikk seirende ut på hjemmebane med «Refrain». Med seg på scenen hadde hun kvintetten Radiosa.

## Suksess
Sangen ble ingen stor salgssuksess i Europa, men singelen solgte til gull i Sveits i 1957. 

## Coverlåter
Følgende sangere har også framført og utgitt «Refrain»:

*Cora Vaucaire
*Flo Sandon (på italiensk)
*Jadranka Kuras
*Jula de Palma
*La Esterella (på nederlandsk)
*Los Chavales de España
*Marie José

## Referanser
Adam Wakeman

**Adam Wakeman** (født 11. mars 1974 i Windsor, Berkshire i England) er en engelsk keyboardist.

Wakeman er mest kjent som hard rock-bandet Black Sabbaths nåværende keyboardist, og har tidligere spilt sammen med Ozzy Osbourne, Annie Lennox, Travis, The Company of Snakes, Victoria Beckham, og Atomic Kitten.

Wakeman er sønnen til tidligere keyboardist i Yes, Rick Wakeman. Han har spilt inn tre album sammen med faren under navnet *Wakeman with Wakeman* og han har også deltatt på en del av farens konserter. Nåværende keyboardist i Yes, Oliver Wakeman, er hans eldste bror.

## Diskografi
* 1993: *Wakeman with Wakeman* (med Rick Wakeman)
* 1993: *Soliloquy*
* 1995: *Romance of the Victorian Age* (med Rick Wakeman)
* 1995: *100 Years overtime*
* 1996: *Tapestries* (med Rick Wakeman)
* 2003: *Real World Trilogy*
* 2006: *Neurasthenia*

## Se også
* Rick Wakeman
* Oliver Wakeman

## Eksterne lenker
* 
* 
*
Isabelle Robinet

**Isabelle Robinet** (kinesisk navn: 贺碧来; født i 1932 i Paris i Frankrike; død 2000) var en fransk sinolog med særlig ekspertise vedrørende daoismen. Hun ble i 1985 professor for kinesisk historie og samfunn ved universitetet i Aix-en-Provence (Universitetet Aix-Marseille). 

Hennes interessefelter var daoistisk filosofi og religion. Hennes verk *Histoire du taoïsme* fikk stor gjennomslagskraft.

## Verker
* *Les commentaires du [[Tao Tö King]] jusqu'au VIIe siècle*, IHEC/Institut des Hautes Etudes chinoises, 1977.
* *La Révélation du [[Shangqing]] dans l'histoire du taoïsme*, 2 t., Ecole française d'extrême-Orient, 1984.
* *Histoire du taoïsme : des origines au XIVe siècle*, Éditions du Cerf, 1991  ISBN 220404251X 
* *Introduction à l'alchimie intérieure taoïste. De l'unité et de la multiplicité*, Éditions du Cerf, 1995.
* *Méditation taoïste*, Albin Michel, 1995  ISBN 2226079718.
* *[[Lao Zi]] et le Tao*, Le Centurion, 1996.
* *Comprendre le Tao*, Albin Michel, coll. « Spiritualités Vivantes », 2002 ISBN 2226133690.
* *[http://www.goldenelixir.com/press/tao_02_robinet.html The World Upside Down: Essays on Taoist Internal Alchemy]*, Golden Elixir Press, 2011 

## Referanser


## Eksterne lenker
* Isabelle Robinet (1932–2000): A Bibliography
Autostrada

**Autostrada** er det italienske og rumenske navnet på motorvei, men det benyttes i en del andre land også slik som i Polen, Sveits, Litauen, Albania, Belgia, Egypt og Israel. Italias autostradaer har en øvre fartsgrense på 130 km/t for biler (på strekninger med tre eller flere felt i samme retning) og 80 km/t for lastebiler. På strekninger med to felt i samme retning eller i områder med mange kurver er fartgrensen vanligvis 90 km/t for biler. I perioder med tungt regn eller i områder med glatt føre settes fartsgrensen ned med 20 km/t, til 110 eller 70 km/t.

## Se også
* Motorvei
* Autobahn
American Folklore Society

**American Folklore Society** er en USA-basert forening av folklorister fra hele verden, med sete ved Ohio State University.

Selskapet ble grunnlagt i 1888 av William Wells Newell, som var midtpunkt i en krets av universitetstilknyttede og museumstilknyttede forskere, folkeminnesamlere og feltarbeidere, innenfor fagområdene kulturantropologi og folkloristikk. Selskapet har i dag cirka 2200 medlemmer. I tillegg til profesjonelle universitets- og museumsfolk, arkivarer og bibliotekarer, er det også en rekke freelanceforskere som driver studier innenfor emneområdet.

Selskapet har årsmøter (annual conventions) i oktober.  Selskapet utgir også kvartalsvis tidsskriftet *[[Journal of American Folklore]]* og medlemsbladet *AFSNews*. I tillegg utgis dessuten en skriftserie som kalles *Project MUSE*. American Folklore Society er tilsluttet American Council of Learned Societies.

Selskapet har hatt en rekke celebre og berømte medlemmer, som Mark Twain, Franz Boas, Reidar Th. Christiansen, Alan Lomax, Jan Harold Brunvand og Bengt af Klintberg. Selskapets kvinnegruppe innstiftet i 1983 to minnepriser i Elli-Kaija Köngäs-Marandas navn.

Presidenten heter for tiden Diane Goldstein, professor i folkloristikk ved Universitetet i Indiana, Bloomington.

## Referanser


## Eksterne lenker
* American Folklore Societys offisielle website. 
* Project MUSE & Journal of American Folklore.
* William Wells Newell
Lett krysser

En **lett krysser** er et krigsskip, som i det tjuende århundret vanligvis har et deplasement på mellom  og  tonn med vannlinjepanser og panserdekk. Begrepet «lett krysser» er en forkorting av uttrykket «lett pansret krysser», ettersom krysseren er pansret på samme måte som en panserkrysser. Lette kryssere har mindre deplasement og større hastighet enn panserkryssere, og er en videreutvikling fra den armerte krysseren. Til forskjell fra den tidlige generasjonen av kryssere som hadde dampdriftsmaskineri, er lette kryssere, og de senere tunge krysserne, utstyrt med dampturbin som drivkraft.

## Se også
* Krysser
* Armert krysser
* Panserkrysser
* Slagkrysser
* Tung krysser
Alfa Laval

**Alfa Laval** er en svensk produsent av pumper, ventiler, varmevekslere og separatorer. Alfa Laval har sitt hovedkontor og produksjon av varmevekslere i Lund.  

## Historie
Firmaet ble grunnlagt i 1883 av Gustaf de Laval og Oscar Lamm jr. under navnet AB Separator, men allerede i 1878 hadde Oscar Lamm jr. solgt separatorer utviklet av Gustaf de Laval i sitt maskinfirma. 

De første årene var Oscar Lamm jr. både styreleder og administrerende direktør, men etter uenigheter med Gustaf de Laval forlot han selskapet i 1886. Året etter (1887) ble John Bernström ansatt som administrerende direktør, en stilling han beholdt frem til 1911. I 1963 skiftet AB Separator navn til Alfa Laval AB. Det var notert på Stockholm børs til 1991, da det ble kjøpt opp av Tetra Pak. I 2002 ble selskapet igjen børsnotert. 

Alfa Lavel kjøpte i 2014 det norske industriselskapet Framo. 

## Produksjon
I tillegg til produksjonsenhetene i Sverige har Alfa Laval fabrikker og utviklingsenheter i blant annet Danmark, Frankrike, Finland, Nederland, Belgia, Storbritannia, USA, India, Italia, Polen, Brasil og Kina.  

## Referanser


## Eksterne lenker
*